దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
మన్మధుడు-2, సీక్వెల్‌ పార్ట్‌లో హీరో ఎవరు?
అక్కినేని నాగార్జున హిట్ సినిమాల్లో ఒకటి ‘మన్మధుడు’.
Samayam Telugu | Updated:
Aug 13, 2018, 04:09PM IST
అక్కినేని నాగార్జున హిట్ సినిమాల్లో ఒకటి ‘మన్మధుడు’. త్రివిక్రమ్ రచనలో విజయ్ భాస్కర్ దర్శకత్వంలో రూపొందిన ఈ సినిమా దాదాపు దశాబ్దంన్నర కిందట వచ్చింది. సరదా సరదాగా సాగిపోయే ఈ సినిమా ఇప్పటికీ టీవీలో ప్రసారం అవుతూ అలరిస్తూ ఉంటుంది. త్రివిక్రమ్ స్టైల్ రచన ఈ సినిమాకు ఎప్పటికప్పుడు ఫ్రెష్ ఫీలింగ్ ఇస్తూ ఉంటుంది.
ఇప్పుడు ఆసక్తిదాయకమైన విషయం ఏమిటంటే.. ‘మన్మధుడు’కు సీక్వెల్ రాబోతోంది అనేది. ఈ మేరకు టైటిల్ కూడా రిజిస్టర్ అయినట్టుగా తెలుస్తోంది. అది కూడా మన్మధుడును నిర్మించిన అక్కినేని వారి హోం బ్యానర్ తరఫు నుంచినే ‘మన్మధుడు-2’ టైటిల్ రిజిస్టర్ అయినట్టుగా తెలుస్తోంది. టైటిల్ ను బట్టి మన్మధుడుకు సీక్వెల్ వస్తోందని అనుకోవాలి.